**Ministru kabineta rīkojuma projekta „Par valstij piederošo nekustamo īpašumu „V1224” un „Autoceļš V1224”, Gaviezes pagastā, Grobiņas novadā, nodošanu Grobiņas novada pašvaldības īpašumā”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piederošo nekustamo īpašumu „V1224” un „Autoceļš V1224”, Gaviezes pagastā, Grobiņas novadā, nodošanu Grobiņas novada pašvaldības īpašumā” (turpmāk – rīkojuma projekts) sagatavots ņemot vērā Grobiņas novada domes 2014. gada 27.marta lēmumu (prot. Nr.5, 18.§) “Par valsts autoceļu “Gavieze-Mārtuļi-Sanderi” un 2015. gada 30.aprīļa lēmumu (prot. Nr. 8, 30.§) „Par Grobiņas novada domes 27.03.2014.g. lēmuma Nr.5, 18.§ grozīšanu” un saskaņā ar Publiskas personas mantas atsavināšanas likuma 42.panta pirmo daļu un 43. pantu.Rīkojuma projekts paredz nodot bez atlīdzības Grobiņas novada pašvaldības īpašumā valstij piederošos nekustamos īpašumus „V1224” (nekustamā īpašuma kadastra Nr. 64560040081 ) – zemes vienību 6,8 ha platībā (zemes vienības kadastra apzīmējums 64560010165), zemes vienību 8 ha platībā (zemes vienības kadastra apzīmējums 64560040081), un „Autoceļš V1224” (nekustamā īpašuma kadastra Nr. 64560040141) – zemes vienību 4,3 ha platībā (zemes vienības kadastra apzīmējums 64560040139), un uz tām izbūvēto komplekso inženierbūvi – valsts vietējā autoceļa V1224 „Gavieze-Mārtuļi-Sandari” posmu 0,0. – 8,7. km kopgarumā, Gaviezes pagastā, Grobiņas novadā, bez iepriekšējas īpašuma tiesību nostiprināšanas zemesgrāmatā uz valsts vārda. Minēto nekustamo īpašumu piederība valstij ir konstatējama atbilstoši likuma „Par autoceļiem” 4.panta pirmajā daļā noteiktajam, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, un uz šā likuma pamata izdoto Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādītajam par valsts autoceļa V1224 “Gavieze-Mārtuļi-Sandari” 8.7. km kopgarumā iekļaušanu valsts vietējo autoceļu sarakstā. Saskaņā ar Civillikuma 1477.pantu, kas nosaka, ka lietu tiesības, kas pastāv uz likuma, ir spēkā arī bez ierakstīšanas zemesgrāmatā, rīkojuma projektā minēto nekustamo īpašumu atsavināšana ir pieļaujama Publiskas personas mantas atsavināšanas likuma 42.panta kārtībā, ievērojot faktu, ka nekustamie īpašumi atzīstami par šajā likumā minēto publiskas personas mantu. Grobiņas novada dome ar augstāk minēto 2014.gada 27.marta lēmumu (prot. Nr.5, 18.§) un 2015. gada 30.aprīļa lēmumu (prot. Nr. 8, 30.§) ir izteikusi piekrišanu pārņemt nekustamos īpašumus Grobiņas novada pašvaldības īpašumā.Valsts akciju sabiedrības „Latvijas Valsts ceļi” 2014.gada 30.decembra izziņa Nr. 4.9/5140 (turpmāk-izziņa) saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 101.panta pirmās daļas 2.punktu un 13.panta pirmās daļas 6.punktu, apliecina, ka rīkojuma projekta 1.punktā norādītie nekustamie īpašumi ir apbūvēti. No izziņā ietvertās informācijas izriet, ka uz rīkojuma projektā minētajām zemes vienībām atrodas kompleksa inženierbūve - valsts vietējā autoceļa V1224 „Gavieze-Mārtuļi-Sandari” posms 0,0. – 8,7. km kopgarumā, kas atrodas Satiksmes ministrijas Valsts autoceļu fonda bilancē un saskaņā ar deleģēšanas līgumu nodots valsts akciju sabiedrības „Latvijas Valsts ceļi” pārvaldījumā. Minētās būves īpašuma tiesības nav nostiprinātas zemesgrāmatā.Grobiņas novada pašvaldība, pārņemot īpašumā rīkojuma projekta 1.punktā minēto valsts autoceļa posmu, varēs Grobiņas novada pašvaldības teritorijā esošo autoceļu uzturēšanā un būvniecības plānošanā piesaistīt tam nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta.Nekustamo īpašumu nodošana Grobiņas novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi pamatojoties uz likuma „Par pašvaldībām” 15.panta pirmās daļas 2.punktu – gādāt par savas administratīvās teritorijas labiekārtošanu un sanitāro tīrību. Rīkojuma projekta mērķis ir atļaut Satiksmes ministrijai nodot bez atlīdzības Grobiņas novada pašvaldības īpašumā valstij piederošos un rīkojuma projektā minētos nekustamos īpašumus.Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā, un Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādas atvasinātas publiskas personas funkcijas veikšanai nekustamais īpašums tiek nodots, kā arī paredz nosacījumu, ka gadījumā, ja nodotais nekustamais īpašums vairs netiek izmantots atvasinātas publiskas personas funkciju veikšanai, atvasināta publiska persona šo īpašumu bez atlīdzības nodod valstij. Kā nosaka Publiskas personas mantas atsavināšanas likuma 5.panta pirmā daļa un 43. pants, atļauju atsavināt valsts nekustamo īpašumu dod Ministru kabinets.Rīkojuma projekts attiecas uz transporta un sakaru politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Grobiņas novada pašvaldība. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam ietekme uz valsts budžetu nav paredzēta.Ar nekustamo īpašumu īpašnieku maiņu saistītie izdevumi tiks segti no Grobiņas novada pašvaldības līdzekļiem.Grobiņas novada pašvaldībai, pārņemot īpašumā minēto valsts autoceļu, saskaņā ar Ministru kabineta 2008. gada 11.marta noteikumos Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1.pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Grobiņas novada pašvaldībai paliek nemainīgs un papildus līdzekļi no valsts budžeta netiek piešķirti.Grobiņas novada pašvaldība tās teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2009.gada 29.septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.Noteikumu grozījumu projekts tiks sagatavots pēc attiecīgā autoceļa posma nodošanas Grobiņas novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Grobiņas novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav |

Anotācijas II, V un VI sadaļa – rīkojuma projekts šīs jomas neskar.

Satiksmes ministra p.i.

iekšlietu ministrs R.Kozlovskis

Vīza: Valsts sekretārs K.Ozoliņš

02.12.2015. 11:20

1215

Siliņa, 67028031

sandra.silina@sam.gov.lv